钦定古今图书集成/明伦汇编/官常典/第725卷 > 龚生
## 钦定古今图书集成/明伦汇编/官常典/第725卷 > 龚生

按《绍兴府志》：“生，上虞人。伉健有智略。建炎中，金兵渡
浙江，次上虞，所至焚掠，民皆窜山谷。生独奋臂谕其
里人李氏、伍氏、郭氏曰：‘金将屠吾邑，吾属虽力不敌，
有死不可去’。遂募民之果悍者，得数人，迎县令丞，依
险自固，分署队伍，整兵环向以待之。金军至，出其不
意，众先登岭峤，投石击之，且率众薄金军，军惊却，斩”
其将，杀伤甚重，生亦战死。